PMIndiaData/PMIndiaSum huggingface dataset:
റാണി ഗയിഡിൻലിയുവിന്റെ നൂറാം ജന്മവാർഷികാഘോഷങ്ങൾ പ്രധാനമന്ത്രി ഉദ്ഘാടനം ചെയ്തു

ഇന്ത്യ അതിന്റെ സ്വാതന്ത്യ പോരാട്ടത്തിന്റെ മഹത്തായ പാരമ്പര്യം ഓർമ്മിക്കണമെന്നും, പോരാട്ട ഇതിഹാസങ്ങളും, സ്വാതന്ത്ര്യസമരസേനാനികളുടെ നേട്ടങ്ങളും വരും തലമുറകൾക്ക് കൈമാറുന്നുവെന്ന് ഉറപ്പാക്കണമെന്നും പ്രധാനമന്ത്രി ശ്രി. നരേന്ദമോദി പറഞ്ഞു. നാഗാലാന്റിലെ സ്വാതന്ത്ര്യ സമരസേനാനിയായിരുന്ന റാണി ഗയിഡിൻലിയുവിന്റെ നൂറാം ജന്മവാർഷികത്തോടനുബന്ധിച്ച് പുറത്തിറക്കിയ നാണയം ന്യൂഡെൽഹിയിൽ പ്രകാശനം ചെയ്യുകയായിരുന്നു അദ്ദേഹം. നിർഭാഗ്യവശാൽ റാണി ഗയിഡിൻലിയുവിനെപ്പോലുള്ളവരെ നാം വേണ്ടത്ര സ്മരിക്കുന്നില്ലെന്നും മനപ്പൂർവ്വം വിസ്മരിക്കുകയാണെന്നും പ്രധാനമന്ത്രി പറഞ്ഞു. സ്വാതന്ത്ര്യ സമരത്തിൽ റാണി ഗയിഡിൻലിയുവിന്റെ സംഭാവനകളെ പ്രധാനമന്ത്രി അനുസ്മരിച്ചു. ബ്രിട്ടീഷുകാർക്കെതിരായി നാഗാ ജനതയ്ക്കുവേണ്ടിയുള്ള അവരുടെ പോരാട്ടം, ഇന്ത്യയുടെ ഐക്യത്തിനും അഖണ്ഡതയ്ക്കും വേണ്ടിയുള്ളതായിരുന്നു എന്ന് ചൂണ്ടിക്കാട്ടിയ പ്രധാമനന്ത്രി അവരെ ‘റാണി മാ’ എന്നും വിശേഷിപ്പിക്കുകയും ചെയ്തു. മഹാത്മഗാന്ധിയുടെ സന്ദേശം വടക്കു കിഴക്കൻ മേഖലകളിൽ എത്തിച്ചത് റാണി ഗയിഡിൻലിയു ആയിരുന്നു എന്നും പ്രധാനമന്ത്രി പറഞ്ഞു. പരിസ്ഥിതിക്കിണങ്ങുന്ന തരത്തിലുള്ള റാണി മായുടെ ജീവിതചിന്തകൾ വഴി ലോകം ഇന്ന് നേരിടുന്ന കാലാവസ്ഥാവ്യതിയാനം മൂലമുള്ള പ്രശ്‌നങ്ങൾക്ക് ഉത്തരം കാണാനാകുമെന്നും അദ്ദേഹം പറഞ്ഞു. വടക്കുകിഴക്കൻ മേഖലക്ക് രാജ്യമൊട്ടുക്കുള്ള വികസനത്തെ ഉത്തേജിപ്പിക്കാനാകുമെന്നും പ്രധാനമന്ത്രി പറഞ്ഞു. ബംഗ്ലാദേശുമായി ഈയിടെ ഒപ്പിട്ട അതിർത്തിപ്രദേശ കരാർ രാജ്യത്തിന്റെ ഇതരഭാഗങ്ങളുമായി ഈ മോഖലയ്ക്കുള്ള ബന്ധം ശക്തിപ്പെടുത്താൻ സഹായിക്കുമെന്നും പ്രധാനമന്ത്രി പറഞ്ഞു. കേന്ദ്രഗവൺമെന്റെ തുടർച്ചയായുള്ള പരിശ്രമത്തിന്റെ ഫലമായാണ് അടുത്തിടെ ഒപ്പുവച്ച നാഗാ സമാധാന കരാർ യാഥാർത്ഥ്യമാക്കാനായതെന്നും പ്രധാനമന്ത്രി ചൂണ്ടിക്കാട്ടി.
പ്രധാനമന്ത്രി ഹരിയാന സന്ദര്‍ശിച്ചു, സര്‍ ഛോട്ടു റാമിന്റെ പ്രതിമ അനാച്ഛാദനം ചെയ്തു, റെയില്‍ കോച്ച് നന്നാക്കുന്ന കേന്ദ്രത്തിനു തറക്കല്ലിട്ടു

പ്രധാനമന്ത്രി ശ്രീ. നരേന്ദ്ര മോദി ഹരിയാനയിലെ റോത്തക്കിലെ സാംപ്ല സന്ദര്‍ശിച്ചു. ദീനബന്ധു സര്‍ ഛോട്ടു റാമിന്റെ പ്രതിമ അദ്ദേഹം അനാവരണം ചെയ്തു. സോനേപ്പേട്ടില്‍ റെയില്‍ കോച്ച് നന്നാക്കുന്ന കേന്ദ്രത്തിനു പൊതുസമ്മേളനത്തില്‍ പ്രധാനമന്ത്രി തറക്കല്ലിട്ടു. നിര്‍മാണം പൂര്‍ത്തിയാകുന്നതോടെ വടക്കന്‍ മേഖലയില്‍ റെയില്‍ കോച്ചുകള്‍ നന്നാക്കുന്നതിനുള്ള പ്രധാന കേന്ദ്രമായിരിക്കും ഇത്. മുന്‍കൂട്ടി തയ്യാറാക്കിവെച്ച ഘടകങ്ങള്‍ കൊണ്ടു നിര്‍മാണം നടത്തുന്ന സാങ്കേതികവിദ്യയും ആധുനിക യന്ത്രസംവിധാനവും പരിസ്ഥിതിസൗഹൃദപൂര്‍ണമായ രീതിയും അവലംബിച്ചായിരിക്കും ഇതിന്റെ നിര്‍മാണം. ഇന്ത്യക്കു വലിയ സംഭാവനകള്‍ അര്‍പ്പിച്ച സാമൂഹിക പരിഷ്‌കര്‍ത്താക്കളില്‍ ഒരാളായിരുന്നു ചൗധരി ഛോട്ടു റാം ജിയെന്നു ചടങ്ങില്‍ പ്രസംഗിക്കവേ പ്രധാനമന്ത്രി പറഞ്ഞു. അടിച്ചമര്‍ത്തപ്പെട്ടവരുടെയും ദരിദ്രരുടെയും കരുത്തുറ്റ ശബ്ദമായിരുന്ന സര്‍ ഛോട്ടു റാമെന്നും അദ്ദേഹം വിശദീകരിച്ചു. റെയില്‍ കോച്ച് നന്നാക്കല്‍ കേന്ദ്രം സോനേപ്പേട്ടിന്റെ മാത്രമല്ല, ഹരിയാന സംസ്ഥാനത്തിന്റെയാകെ വികസനത്തിനു ഗുണകരമാകുമെന്നു പ്രധാനമന്ത്രി പറഞ്ഞു. ഇതു യുവാക്കള്‍ക്കു തൊഴിലവസരങ്ങള്‍ നേടിക്കൊടുക്കുന്നതിനൊപ്പം ഈ മേഖലയിലെ ചെറുകിട സംരംഭകര്‍ക്കു ഗുണകരമായിത്തീരുമെന്നും അദ്ദേഹം ചൂണ്ടിക്കാട്ടി. സര്‍ ഛോട്ടു റാമിന്റെ കാഴ്ചപ്പാടിനെ പ്രധാനമന്ത്രി അഭിനന്ദിച്ചു. ഭക്ര അണക്കെട്ടിനെക്കുറിച്ചും അദ്ദേഹം പരാമര്‍ശിച്ചു. കര്‍ഷകര്‍ക്കു മെച്ചപ്പെട്ട വില ലഭ്യമാക്കാന്‍ സര്‍ ഛോട്ടു റാം കൈക്കൊണ്ട നടപടികള്‍ ചൂണ്ടിക്കാട്ടിയ പ്രധാനമന്ത്രി, ഇക്കാര്യത്തില്‍ കേന്ദ്ര ഗവണ്‍മെന്റ് ചെയ്തുവരുന്ന കാര്യങ്ങള്‍ വിശദീകരിച്ചു. ആയുഷ്മാന്‍ ഭാരത് പദ്ധതിയുടെ പുരോഗതിയെക്കുറിച്ചു പരാമര്‍ശിക്കവേ, ആരോഗ്യ ഇന്‍ഷുറന്‍സ് പദ്ധതിയുടെ ആദ്യ ഗുണഭോക്താവ് ഈ സംസ്ഥാനത്തുനിന്നുള്ള വ്യക്തിയാണെന്ന് അദ്ദേഹം വെളിപ്പെടുത്തി. രണ്ടാഴ്ചയ്ക്കകം ഈ പദ്ധതിയുടെ നേട്ടം അമ്പതിനായിരത്തിലേറെ പേര്‍ക്കു ലഭിച്ചു എന്നതില്‍ പ്രധാനമന്ത്രി സംതൃപ്തി പ്രകടിപ്പിച്ചു. 'ബേഠി ബചാവോ, ബേഠി പഠാവോ' പദ്ധതി വഴി ഉണ്ടായ നേട്ടത്തെക്കുറിച്ചും ശ്രീ. നരേന്ദ്ര മോദി സൂചിപ്പിച്ചു. ഹരിയാനയിലെ ഗ്രാമങ്ങളില്‍ ജനിച്ച ബാലികമാര്‍ രാജ്യത്തെ ആഗോളതലത്തില്‍ പ്രശസ്തമാക്കിത്തീര്‍ക്കുന്നു എന്നും ഇന്ത്യയെ ആഗോള കായികശക്തിയാക്കി മാറ്റാന്‍ ഹരിയാനയിലെ യുവാക്കള്‍ സഹായിക്കുന്നുണ്ടെന്നും അദ്ദേഹം വെളിപ്പെടുത്തി. സര്‍ ഛോട്ടു റാമിന്റെ സ്വപ്‌നങ്ങള്‍ യാഥാര്‍ഥ്യമാക്കുന്നതിലേക്കു നാം അതിവേഗം മുന്നേറുകയാണെന്നതിന്റെ സൂചനയാണ് ഇതെന്നും പ്രധാനമന്ത്രി കൂട്ടിച്ചേര്‍ത്തു.
അഫ്‌ഗാൻ   വിഷയം സംബന്ധിച്ച മേഖല സുരക്ഷാ   സംവാദത്തിൽ പങ്കെടുക്കുന്ന ദേശീയ സുരക്ഷാ ഉപദേഷ്ടാക്കൾ / സുരക്ഷാ സമിതികളുടെ സെക്രട്ടറിമാർ സംയുക്തമായി പ്രധാനമന്ത്രിയെ സന്ദർശിച്ചു

ദേശീയ സുരക്ഷാ ഉപദേഷ്ടാവ് ശ്രീ അജിത് ഡോവൽ ഇന്ന് ആതിഥേയത്വം വഹിച്ച അഫ്ഗാനിസ്ഥാനിലെ പ്രാദേശിക സുരക്ഷാ സംവാദത്തിനായി ഡൽഹിയിലെത്തിയ ഏഴ് രാഷ്ട്രങ്ങളുടെ ദേശീയ സുരക്ഷാ കൗൺസിലുകളുടെ തലവന്മാർ, സംഭാഷണം പൂർത്തിയാക്കിയ ശേഷം പ്രധാനമന്ത്രി ശ്രീ നരേന്ദ്ര മോദിയെ ഒരുമിച്ച് സന്ദർശിച്ചു. ഇറാൻ, കസാഖ്സ്ഥാൻ, കിർഗിസ്ഥാൻ, റഷ്യ, താജിക്കിസ്ഥാൻ, തുർക്ക്മെനിസ്ഥാൻ, ഉസ്ബെക്കിസ്ഥാൻ എന്നീ രാജ്യങ്ങളെ പ്രതിനിധീകരിച്ച് മുതിർന്ന സുരക്ഷാ ഉദ്യോഗസ്ഥർ പ്രധാനമന്ത്രിക്ക് നൽകിയ അഭിപ്രായത്തിൽ, സംഭാഷണം സംഘടിപ്പിക്കുന്നതിലും ആശയ വിനിമയത്തിലും ഇന്ത്യ കൈക്കൊണ്ട മുൻകൈയെ അഭിനന്ദിച്ചു. അഫ്ഗാൻ സാഹചര്യത്തെക്കുറിച്ചുള്ള തങ്ങളുടെ രാജ്യങ്ങളുടെ കാഴ്ചപ്പാടുകളും അവർ അറിയിച്ചു. മഹാമാരി ഉയർത്തുന്ന വെല്ലുവിളികൾക്കിടയിലും ഡൽഹി സുരക്ഷാ സംവാദത്തിൽ മുതിർന്ന പ്രമുഖർ പങ്കെടുത്തതിനെ പ്രധാനമന്ത്രി അഭിനന്ദിച്ചു. അഫ്ഗാനിസ്ഥാനിലെ സംഭവ വികാസങ്ങളുടെ പശ്ചാത്തലത്തിൽ മേഖലയിലെ രാജ്യങ്ങൾ ശ്രദ്ധ കേന്ദ്രീകരിക്കേണ്ട നാല് വശങ്ങൾ അദ്ദേഹം ഊന്നിപ്പറഞ്ഞു: എല്ലാവരെയും ഉൾക്കൊള്ളുന്ന ഒരു ഗവൺമെന്റിന്റെ ആവശ്യകത; അഫ്ഗാൻ പ്രദേശം ഭീകരവാദ ഗ്രൂപ്പുകൾ ഉപയോഗിക്കുന്നതിനോട് സഹിഷ്ണുതയില്ലാത്ത നിലപാട്; അഫ്ഗാനിസ്ഥാനിൽ നിന്നുള്ള മയക്കുമരുന്നുകളുടെയും ആയുധങ്ങളുടെയും കടത്ത് തടയാനുള്ള തന്ത്രം; അഫ്ഗാനിസ്ഥാനിലെ വർദ്ധിച്ചുവരുന്ന നിർണായകമായ മാനുഷിക പ്രതിസന്ധിയെ അഭിസംബോധന ചെയ്യൽ. മധ്യേഷ്യയുടെ മിതത്വത്തിന്റെയും പുരോഗമന സംസ്കാരത്തിന്റെയും പാരമ്പര്യങ്ങളെ പുനരുജ്ജീവിപ്പിക്കാനും തീവ്രവാദ പ്രവണതകളെ ചെറുക്കാനും പ്രാദേശിക സുരക്ഷാ സംവാദം പ്രവർത്തിക്കുമെന്ന് പ്രധാനമന്ത്രി പ്രത്യാശ പ്രകടിപ്പിച്ചു.
കാലാവസ്ഥാ ഉച്ചകോടി: ചര്ച്ചകള് സംബന്ധിച്ച് ഫ്രഞ്ച് പ്രസിഡന്റ് ശ്രീ.നരേന്ദ്ര മോദിയെ ധരിപ്പിച്ചു

ഫ്രാന്സ് രാഷ്ട്രപതി ശ്രീ.ഫ്രാന്സ്വ ഒളാന്ദെ പ്രധാനമന്ത്രി ശ്രീ. നരേന്ദ്ര മോദിയുമായി ഇന്ന് (ഡിസംബര് 12, 2015) സംസാരിച്ചു. കാലാവസ്ഥ ഉച്ചകോടിയിലെ ചര്ച്ചകളുടെ ഏറ്റവും പുതിയ വിവരങ്ങള് അദ്ദേഹം പ്രധാനമന്ത്രിയെ ധരിപ്പിച്ചു. ചര്ച്ചകള് അന്തിമഘട്ടത്തിലെത്തിയതായും അറിയിച്ചു. ഫ്രാന്സ് പ്രസിഡന്റിന്റെ നടപടിയെ പ്രധാനമന്ത്രി പ്രശംസിച്ചു.
ആന്ഡമമാന്‍ നിക്കോബര്‍ ദ്വീപുകളിലെ അനാട്ടമി നിയന്ത്രണ ചട്ടത്തിന് കേന്ദാനുമതി

ആന്ഡമമാന്‍ നിക്കോബര്‍ ദ്വീപുകളില്‍ അവകാശികളില്ലാതെ കണ്ടെത്തുന്ന മൃതശരീരങ്ങള്‍ പഠനാവശ്യങ്ങള്ക്കാ യി മെഡിക്കല്‍ കോളേജിന് ലഭ്യമാക്കുന്നത് സംബന്ധിച്ച 2016 ലെ ആന്ഡളമാന്‍ നിക്കോബര്‍ ദ്വീപുകളിലെ അനാട്ടമി നിയന്ത്രണ ചട്ടത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്ന്നത കേന്ദ്ര മന്ത്രിസഭായോഗം അംഗീകാരം നല്കിട. പോര്ട്ട് ബ്ലെയറില്‍ പ്രവര്ത്തിോക്കുന്ന ജി.ബി. പന്ത് ആശുപത്രിയെ 100 കിടക്കകളുള്ള മെഡിക്കല്‍ കോളേജായി ഉയര്ത്തി യതിന്റെ പശ്ചാത്തലത്തിലാണ് ഈ തീരുമാനം. പുതുതായി തുടങ്ങിയ ആന്ഡെമാന്‍ നിക്കോബര്‍ ഇന്സ്റ്റി റ്റ്യൂട്ട് ഓഫ് മെഡിക്കല്‍ സയന്സതസില്‍ ഒന്നാം വര്ഷി എം.ബി.ബി.എസ് കോഴ്‌സ് 2015 സെപ്റ്റംബറില്‍ ആരംഭിച്ചു.
ഫരാക്ക അണകെട്ടില്‍ നിന്നും സ്ഥലം കൈമാറ്റം

കേന്ദ്ര മന്ത്രാലയത്തിന്റെ കീഴിലുള്ള ഫരാക്ക അണക്കെട്ട് പദ്ധതിയുടെ 14.86 ഹെക്ടര്‍ ഭൂമി ഉള്‍നാടന്‍ ജലപാത അതോറിട്ടിയ്ക്ക് കൈമാറുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. രണ്ട് കോടി 35 ലക്ഷത്തി എണ്‍പതിനായിരത്തി ഒരുനൂറ്റി അറുപത് രൂപയ്ക്കാണ് സ്ഥലം കൈമാറിയിട്ടുള്ളത്. ഫരാക്ക അണക്കെട്ടില്‍ നിലവിലുള്ള നാവിഗേഷണല്‍ ലോക്കിന് സമാന്തരമായി മറ്റൊന്ന് കൂടി നിര്‍മ്മിക്കുന്നതിനാണ് ഇത്. ഇതു വഴി ദേശീയ ജലപാത- ഒന്നിലൂടെയുള്ള യാനങ്ങളുടെ നീക്കം സുഗമമാക്കും.
ബ്രിക്‌സ് നേതാക്കളുടെ സിയമെന്‍ പ്രഖ്യാപനം (സെപ്റ്റംബര്‍ 4, 2017)

ഒമ്പതാമത് ബ്രിക്‌സ് ഉച്ചകോടിക്കായുള്ള ബ്രിക്‌സ് നേതാക്കളുടെ സംയുക്ത പ്രഖ്യാപനം അംഗരാഷ്ട്രങ്ങള്‍ തമ്മിലുള്ള പ്രായോഗിക സഹകരണം ശക്തിപ്പെടുത്താന്‍ അഭ്യര്‍ഥിക്കുന്നു. കൂടുതല്‍ നീതിപൂര്‍ണവും സമത്വപൂര്‍ണവുമായ രാജ്യാന്തര സാമ്പത്തിക ക്രമം പ്രോത്സാഹിപ്പിക്കുന്നതിനായി ആഗോള സാമ്പത്തിക ഭരണം മെച്ചപ്പെടുത്തുന്നതിനായി ആശയവിനിമയവും ഏകോപനവും വര്‍ധിപ്പിക്കുന്നതിനെക്കുറിച്ചു പ്രഖ്യാപനം സൂചിപ്പിക്കുന്നു. രാജ്യാന്തരതലത്തിലും മേഖലാതലത്തിലും ഉള്ള സമാധാനവും സ്ഥിരതയും രേഖ അടിവരയിടുന്നു. ബ്രിക്‌സ് നേതാക്കളുടെ സിയാമെന്‍ പ്രഖ്യാപനത്തെക്കുറിച്ചു കൂടുതലറിയാന്‍ ഇവിടെ ക്ലിക്ക് ചെയ്യുക.
കോവിഡ് -19 നെതിരെ വാക്സിനേഷൻ യജ്ഞം വിജയകരമായി സമാരംഭിച്ചതിന് അയൽ രാജ്യങ്ങളിൽ  നിന്നുള്ള നേതാക്കൾ പ്രധാനമന്ത്രിയെയും ഇന്ത്യാ ഗവണ്മെന്റിനെയും   അഭിനന്ദിച്ചു

2021 ജനുവരി 16 ന് കോവിഡ് -19 നെതിരെ വാക്സിനേഷൻ യജ്ഞം വിജയകരമായി സമാരംഭിച്ചതിന് പ്രധാനമന്ത്രി ശ്രീ നരേന്ദ്ര മോദിയെയും ഇന്ത്യാ ഗവണ്മെന്റിനെയും അയൽ രാജ്യങ്ങളിൽ നിന്നുള്ള നേതാക്കൾ അഭിനന്ദിച്ചു. "കോവിഡ് 19 വാക്സിൻ വിജയകരമായി പുറത്തിറക്കിയതിനും അയൽരാജ്യങ്ങളോടുള്ള അദ്ദേഹത്തിന്റെ ഉദാരതയ്ക്കും പ്രധാനമന്ത്രി ശ്രീ നരേന്ദ്ര മോദിയ്ക്ക് എന്റെ ഹൃദയംഗമമായ അഭിനന്ദനങ്ങൾ" ശ്രീലങ്ക പ്രസിഡന്റ് ശ്രീ ഗോതബയ രജപക്സെ ട്വീറ്റിൽ പറഞ്ഞു. “ഈ വമ്പിച്ച വാക്സിനേഷൻ യജ്ഞത്തിന് നടപടി സ്വീകരിച്ചതിന് പ്രധാനമന്ത്രി നരേന്ദ്രമോദിക്കും ഇന്ത്യാ ഗവൺമെന്റിനും അഭിനന്ദനങ്ങൾ. ഈ വിനാശകരമായ മഹാമാരിയുടെ അവസാനത്തിന്റെ തുടക്കം ഞങ്ങൾ കണ്ടുതുടങ്ങി. ” ശ്രീലങ്കൻ പ്രധാനമന്ത്രി ശ്രീ മഹീന്ദ രജപക്സെ ട്വീറ്റിൽ കുറിച്ചു ട്വീറ്റിൽ മാലിദ്വീപിന്റെ പ്രസിഡന്റ് ശ്രീ ഇബ്രാഹിം മുഹമ്മദ് സോളിഹ് പറഞ്ഞു, “കോവിഡ് -19 നെതിരെ ഇന്ത്യയിലെ ജനങ്ങൾക്ക് പ്രതിരോധ കുത്തിവയ്പ്പ് നൽകാനുള്ള സുപ്രധാന പദ്ധതിക്ക് പ്രധാനമന്ത്രി നരേന്ദ്രമോദിക്കും ഇന്ത്യൻ സർക്കാരിനും അഭിനന്ദനങ്ങൾ. ഈ ശ്രമത്തിൽ നിങ്ങൾ വിജയിക്കുമെന്നും COVID-19 ബാധയെ നാം അറുതി വരുത്തും എന്നും എനിക്ക് വളരെ ആത്മവിശ്വാസമുണ്ട്. ” “രാജ്യവ്യാപകമായി കോവിഡ് -19 വാക്സിനേഷൻ യജ്ഞം ആരംഭിച്ചതിന് പ്രധാനമന്ത്രി നരേന്ദ്രമോദിയെയും ഇന്ത്യയിലെ ജനങ്ങളെയും അഭിനന്ദിക്കുന്നു. ഈ മഹാമാരിയിൽ നാം സഹിച്ച എല്ലാ കഷ്ടപ്പാടുകളും ശമിപ്പിക്കുന്നതിനുള്ള ഉത്തരമായി ഇത് മാറുമെന്നും പ്രതീക്ഷിക്കുന്നു. ” ട്വീറ്റിൽ ഭൂട്ടാൻ പ്രധാനമന്ത്രി ഡോ. ലോതേ ഷേറിംഗ് പറഞ്ഞു
മികച്ച വിജയം നേടിയ ന്യൂസിലാന്‍ഡ് പ്രധാനമന്ത്രിയെ അഭിനന്ദിച്ച്‌  പ്രധാനമന്ത്രി

മികച്ച വിജയം നേടിയ ന്യൂസിലാന്‍ഡ് പ്രധാനമന്ത്രി ജസിന്‍ന്ത ആര്‍ഡേനിനെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ''മികച്ച വിജയം നേടിയ ന്യൂസിലാന്‍ഡ് പ്രധാനമന്ത്രി ജസിന്‍ന്ത ആര്‍ഡേനിന് എന്റെ ഹൃദയംഗമമായ അഭിനന്ദനങ്ങള്‍. ഒരു വര്‍ഷം മുമ്പ് നാം നടത്തിയ കൂടിക്കാഴ്ച ഓര്‍മ്മിക്കുന്നു. ഇന്ത്യ-ന്യൂസിലാന്‍ഡ് ബന്ധം ഉയര്‍ന്ന തലത്തിലേക്ക് കൊണ്ടുപോകുന്നതിന് ഒരുമിച്ച് പ്രവര്‍ത്തിക്കുന്നത് ഉറ്റുനോക്കുന്നു",- പ്രധാനമന്ത്രി ട്വിറ്ററില്‍ കുറിച്ചു
വിജിലന്‍സ് ബോധവല്‍ക്കരണ വാരം സമാപനച്ചടങ്ങില്‍ പ്രധാനമന്ത്രി സംബന്ധിച്ചു

ന്യൂഡെല്‍ഹി വിജ്ഞാന്‍ ഭവനില്‍ നടന്ന വിജിലന്‍സ് ബോധവല്‍ക്കരണ വാരം-2016ന്റെ സമാപനച്ചടങ്ങില്‍ പ്രധാനമന്ത്രി ശ്രീ. നരേന്ദ്ര മോദി പങ്കെടുത്തു. സുതാര്യത യാഥാര്‍ഥ്യമാക്കുന്നതിലും അഴിമതി ഇല്ലാതാക്കുന്നതിലും പ്രധാന പങ്കു വഹിക്കാന്‍ സാങ്കേതികവിദ്യക്കു സാധിക്കുമെന്ന് അദ്ദേഹം പറഞ്ഞു. രാജ്യം നയങ്ങളാല്‍ നയിക്കപ്പെടണമെന്നും പ്രധാനമന്ത്രി ചൂണ്ടക്കാട്ടി. വ്യക്തികളുടെ ഇഷ്ടാനിഷ്ടങ്ങള്‍ പ്രകാരം കാര്യങ്ങള്‍ നടത്താനാവില്ലെന്നു ശ്രീ. നരേന്ദ്ര മോദി വ്യക്തമാക്കി. നയങ്ങളും നിയമങ്ങളും രൂപപ്പെടുത്തുന്നതിനു വ്യാപകമായി ആശയങ്ങള്‍ ലഭ്യമാകേണ്ടതുണ്ടെന്നും പ്രധാനമന്ത്രി പറഞ്ഞു.
കേന്ദ്ര പ്രത്യക്ഷ നികുതി  വകുപ്പിന്റെ ‘സുതാര്യ നികുതി വ്യവസ്ഥ- സത്യസന്ധരെ  ആദരിക്കുന്നു’ പ്ലാറ്റ്ഫോം 2020 ഓഗസ്റ്റ് 13 ന് പ്രധാനമന്ത്രി ശ്രീ നരേന്ദ്രമോദി വീഡിയോ കോൺഫറൻസിലൂടെ ഉദ്ഘാടനം ചെയ്യും. സമീപ വർഷങ്ങളിൽ കേന്ദ്ര പ്രത്യക്ഷ നികുതി ബോർഡ് നിരവധി പ്രധാന നികുതി പരിഷ്കാരങ്ങൾ കൊണ്ടുവന്നിട്ടുണ്ട്. കഴിഞ്ഞവർഷം കോർപ്പറേറ്റ് നികുതി നിരക്കുകൾ 30 ശതമാനത്തിൽ നിന്ന് 22 ശതമാനമായും പുതിയ ഉൽപ്പാദന യൂണിറ്റുകളുടെ നികുതി നിരക്ക് 15 ശതമാനമായും  കുറച്ചിരുന്നു.  വിഹിത വിതരണ നികുതി  ഒഴിവാക്കുകയും ചെയ്തു.

ആദായ നികുതി വകുപ്പിന്റെ കാര്യക്ഷമത വർധിപ്പിക്കുന്നതിനും സുതാര്യത ഉറപ്പു വരുത്തുന്നതിനും സി. ബി. ഡി. ടി നിരവധി പദ്ധതികൾ ആവിഷ്കരിച്ചിരിക്കുന്നു. ഔദ്യോഗിക ആശയവിനിമയ സംവിധാനത്തിന് കൂടുതൽ സുതാര്യത ഉറപ്പു വരുത്തുന്നതിന് പുതുതായി ആവിഷ്കരിച്ച ഡോക്യുമെന്റ് ഐഡന്റിഫിക്കേഷൻ നമ്പർ – ഡിൻ (DIN) സംവിധാനം ഇതിൽ പ്രധാനപ്പെട്ടതാണ്. ഓരോ ഔദ്യോഗിക അറിയിപ്പിനുമൊപ്പം കമ്പ്യൂട്ടർ നിർമിത പ്രത്യേക ഡോക്യുമെന്റ് ഐഡന്റിഫിക്കേഷൻ നമ്പർ ഉണ്ടായിരിക്കുമെന്നതാണ് ഇതിന്റെ പ്രത്യേകത. ആദായ നികുതി വകുപ്പിൽ അവശേഷിക്കുന്ന നികുതി തർക്കങ്ങൾ പരിഹരിക്കുന്നതിന് ആവിഷ്കരിച്ച ‘വിവാദ് സെ വിശ്വാസ് 2020 ‘പ്രകാരം തർക്കപരിഹാരത്തിന് ഉള്ള സത്യവാങ്മൂലം ഫയൽ ചെയ്യുന്നതിനുള്ള നടപടികൾ നിലവിൽ നടന്നുവരുന്നു. പരാതികൾ/ വ്യവഹാരങ്ങൾ ഫലപ്രദമായി കുറയ്ക്കുന്നതിന് വിവിധ അപ്പലേറ്റ് കോടതികളിൽ വകുപ്പ് തല അപ്പീലുകൾ സമർപ്പിക്കുന്നതിനുള്ള തുക ഉയർത്തിയിട്ടുണ്ട്. ഡിജിറ്റൽ ഇടപാടുകളും പണം അടക്കുന്നതിന് ഇലക്ട്രോണിക് രീതിയും പ്രോത്സാഹിപ്പിക്കുന്നതിന് പല നടപടികളും സ്വീകരിച്ചിട്ടുണ്ട്. നികുതിദായകരുടെ സൗകര്യത്തിനായി പ്രത്യേകിച്ചും, കോവിഡ് പശ്ചാത്തലത്തിൽ, വകുപ്പ് കൂടുതൽ നടപടികൾ സ്വീകരിച്ചുവരികയാണ്. ആദായ നികുതി റിട്ടേണുകൾ സമർപ്പിക്കാനുള്ള സമയപരിധി ദീർഘിപ്പിക്കുകയും നികുതി റീഫണ്ട് തുക നികുതിദായകർക്ക് എളുപ്പത്തിൽ ലഭ്യമാക്കുകയും ചെയ്തു വരുന്നു. പ്രധാനമന്ത്രി ഉദ്ഘാടനം നിർവ്വഹിക്കാൻ പോകുന്ന ഈ പുതിയ പ്ലാറ്റ്ഫോം ഇനിയും കൂടുതൽ പ്രത്യക്ഷ നികുതി പരിഷ്കരണ നടപടികൾ ആവിഷ്കരിക്കുന്നതിന് സഹായിക്കും. ചേംബർ ഓഫ് കൊമേഴ്സുകൾ, ട്രേഡ് അസോസിയേഷനുകൾ, ചാർട്ടേഡ് അക്കൗണ്ടൻസ് അസോസിയേഷനുകൾ. പ്രധാന നികുതിദായകർ, ആദായനികുതി വകുപ്പ് ഉദ്യോഗസ്ഥർ എന്നിവർ ചടങ്ങിൽ പങ്കെടുക്കും. കേന്ദ്ര ധനകാര്യ വ്യവസായ വകുപ്പ് മന്ത്രി നിർമല സീതാരാമൻ, വകുപ്പ് സഹമന്ത്രി അനുരാഗ് താക്കൂർ എന്നിവരും ചടങ്ങിൽ സന്നിഹിതരായിരിക്കും.
തൊഴിലധിഷ്ഠിത വിദ്യാഭ്യാസ പരിശീലന രംഗത്ത്

തൊഴിലധിഷ്ഠിത വിദ്യാഭ്യാസ പരിശീലന (വെറ്റ്) മേഖലയില്‍ സഹകരണത്തിന് ഇന്ത്യയും ബെലാറസുമായി ധാരണാപത്രത്തിന് പ്രധാനമന്ത്രി നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം മുന്‍കാല പ്രാബല്യത്തോടെ അനുമതി നല്‍കി. ആദരണീയനായ ബെലാറസ് പ്രസിഡന്റ് മിസ്റ്റര്‍ അലക്‌സാണ്ടര്‍ ലുക്ക്‌ഷെങ്കോയുടെ ഇന്ത്യാ സന്ദര്‍ശനത്തിനിടയില്‍ 2017 സെപ്റ്റംബര്‍ 12നാണ് ധാരണാപത്രം ഒപ്പിട്ടത്. തൊഴിലധിഷ്ഠിത വിദ്യാഭ്യാസം, പരിശീലനം, നൈപുണ്യവികസനം എന്നിവയ്ക്കായി ഒരു യൂറേഷ്യന്‍ രാജ്യവുമായി ധാരണാപത്രത്തില്‍ ഏര്‍പ്പെടുന്നത് ഇത് ആദ്യമായാണ്. ധാരാളം വന്‍കിട വ്യവസായങ്ങളുടെ പ്രത്യേകിച്ച് നിര്‍മ്മാണ-ഘനവ്യവസായങ്ങള്‍ കേന്ദ്രീകരിച്ചിട്ടുള്ള രാജ്യമാണ് ബൈലാറസ്. ഇതില്‍ നിന്ന് അവര്‍ വളരെ വിദഗ്ധമായ മനുഷ്യശക്തിയും ഉന്നതനിലവാരത്തിലുള്ള പരിശീലന സംവിധാനവും നേടിയിട്ടുണ്ട്. അവരുടെ നൈപുണ്യ രീതിശാസ്ത്രത്തിന്റെ കൈമാറ്റം നമ്മുടെ പ്രധാനപ്പെട്ട ലക്ഷ്യങ്ങളായ ”മേക്ക് ഇന്‍ ഇന്ത്യ” ” സ്‌കില്‍ ഇന്ത്യ” എന്നിവയ്ക്ക് വലിയതോതില്‍ സഹായകരമാകും. ഈ ധാരണാപത്രത്തിലുടെ മനുഷ്യശേഷിയെ വൈദഗ്ധ്യമാക്കുന്നതിനുള്ള പ്രത്യേകിച്ചും നിര്‍മ്മാണ മേഖലയിലെ അറിവിന്റെയും പരിചയത്തിന്റെയും ക്രമാനുഗതമായ കൈമാറ്റം സാദ്ധ്യമാകും. ബെലാറസിലെ തൊഴിലധിഷ്ഠിത വിദ്യാഭ്യാസ സംവിധാനത്തിന്റെ വികസനത്തിനുള്ള റിപ്പബ്ലിക്കന്‍ ഇന്‍സ്റ്റിറ്റ്യൂട്ട് ഫോര്‍ വൊക്കേഷണല്‍ എഡ്യൂക്കേഷനും (ആര്‍.ഐ.പി.ഒ) വെറ്റിന്റെ അര്‍പ്പണത്തിനും അതിന്റെ സുസ്ഥിരതയ്ക്കുമുള്ള ഡയറക്ടര്‍ ജനറല്‍ ഓഫ് ട്രൈയിനംഗ് ഫോര്‍ ട്രാന്‍സ്ഫര്‍ ടെക്‌നോളജിയിലൂടെയായിരിക്കും കണ്ടെത്തിയിട്ടുളള മേഖലകളിലെ പരസ്പരസഹകരണം നടപ്പാക്കുക. വെറ്റിന്റെ മേഖല/ ബൈലാറസിലെ മികവിന്റെ കേന്ദ്രങ്ങളാണ് നൈപുണ്യ പരിസ്ഥിതി സംവിധാനത്തിലെ ഗവേഷണ വികസനത്തിന് നിര്‍ദ്ദേശിക്കപ്പെട്ടിരിക്കുന്നത്. 1. വളര്‍ന്നുവരുന്ന സാങ്കേതികവിദ്യകള്‍, രീതിശാസ്ത്രങ്ങളുടെ വിലയിരുത്തലും പരിശീലനവും, വ്യവസ്ഥാപിത, വിദൂര വിദ്യാഭ്യാസ, ഇ-ലേണിംഗ്, മാസ്റ്റര്‍ പരിശീലകര്‍, എന്നിവരുടെ പരിശിലനത്തിന് വേണ്ട ഉള്ളടക്കങ്ങളുടെ വികസനം. കാര്യക്ഷമത, ശൃംഖല നിര്‍മ്മാണം വ്യവസായ ബന്ധനം എന്നീ മേഖലകളിലുള്ളവരുടെ കാര്യക്ഷമത വിലയിരുത്തുന്നവരുടെ നൈപുണ്യം വര്‍ദ്ധിപ്പിക്കുക. 2.നിര്‍മ്മാണം, വൈദ്യുതി-ഊര്‍ജ്ജ ഉല്‍പ്പാദനം വിതരണം ഉല്‍പ്പാദന വ്യവസായം, വ്യാപാരം, ഓട്ടോ സേവനം, കുടുംബ വസ്തുക്കളുടെ അറ്റകുറ്റപണികളും പരിപാലനം ഗതാഗതം, വാര്‍ത്താവിനിമയം, ഹോട്ടലുകള്‍, റസ്‌റ്റോറന്റുകള്‍ ഉള്‍പ്പെടെ ഇന്ത്യയില്‍ വലിയ ആവശ്യമുള്ളവയില്‍ ഇന്ത്യന്‍ പൗരന്മാര്‍ക്ക് നൈപുണ്യവികസനം നല്‍കുക. 3.അധികശേഷി നിലനിര്‍ത്തുക, ഇന്ത്യയിലുള്ള തൊഴിലധിഷ്ഠിത വിദ്യാഭ്യാസ പരിശീലന പാലകര്‍, അദ്ധ്യാപകര്‍, പരിശീലകര്‍ എന്നിവര്‍ക്ക് ബെലാറസ് ഭാഗത്തുനിന്നും ഇന്റേണ്‍ഷിപ്പ്. 4. തൊഴിലധിഷ്ഠിത വിദ്യാഭ്യാസ പരിശീലന നൈപുണ്യവികസനത്തിനുള്ള ആസൂത്രണം, പരിപാലനം നടപ്പിലാക്കല്‍ എന്നിവ ഉയര്‍ത്തുന്നതിനായുള്ള ഉപദേശക സേവനം എന്നീ മേഖലകളിലാണ് ധാരണാപത്രപ്രകാരമുള്ള സഹകരണം. പ്രധാനപ്പെട്ട പ്രത്യാഘാതങ്ങള്‍ · രാജ്യത്തെ വൈദഗ്ധ്യ പരിസ്ഥതിസംവിധാനം മെച്ചപ്പെടുത്തുന്നതിന് ബെലാറസിന്റെ പരിചയവും വൈദഗ്ധ്യവും ധാരണാപത്രത്തിലൂടെ ലഭിക്കും. · ഈ മേഖലയിലെ ഗവേഷണ വികസനങ്ങളിലൂടെ നൂതനവും നിലവിലുള്ളതുമായ തൊഴിലധിഷ്ഠിത വിദ്യാഭ്യാസ വൈദഗ്ധ്യവികസനം നടപ്പാക്കുന്നതിനുളള നിര്‍ദ്ദേശങ്ങളില്‍ ഉള്‍പ്പെടും. ധാരണാപത്രത്തിന്റെ ചട്ടക്കൂട്ടിനുള്ളില്‍ നിന്നും ഏറ്റെടുക്കുന്ന സഹകരണ പ്രവര്‍ത്തനങ്ങള്‍ക്ക് വേണ്ട സാമ്പത്തിക സംവിധാനങ്ങള്‍ പരിഗണിക്ക് വരുന്ന ഓരോ വിഷയങ്ങളുടെയും അടിസ്ഥാനത്തില്‍ ഫണ്ടിന്റെ ലഭ്യതയുടെ അടിസ്ഥാനത്തില്‍ ഏറ്റെടുക്കാവുന്നതാണെന്ന് പരസ്പരം സമ്മതിച്ചിട്ടുണ്ട്.
കേന്ദ്ര ചരക്കുസേവന നികുതി (ഭേദഗതി) ബില്‍, 2017നു മന്ത്രിസഭാ അനുമതി

കേന്ദ്ര ചരക്കു സേവന നികുതി (ജമ്മു കശ്മീരിലേക്കുകൂടി വ്യാപിപ്പിക്കല്‍) ഓര്‍ഡിനന്‍സ് 2017 നടപ്പാക്കിയതിനും ഓര്‍ഡിനന്‍സിനു പകരം കേന്ദ്ര ചരക്കുസേവന നികുതി (ഭേദഗതി) ബില്‍, 2017 കൊണ്ടുവന്നതിനും പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം മുന്‍കാല പ്രാബല്യത്തോടെ അനുമതി നല്‍കി. കേന്ദ്ര ചരക്കു സേവന നികുതി നിമം 2017ലെ വ്യവസ്ഥകള്‍ ജമ്മു കശ്മീര്‍ സംസ്ഥാനത്തിനുകൂടി ബാധകമാക്കുന്നതാണ് ഓര്‍ഡിനന്‍സ്. 2017 ജൂലൈ എട്ടിനാണ് ഓര്‍ഡിനന്‍സ് പ്രഖ്യാപിച്ചത്. വരുന്ന പാര്‍ലമെന്റ് സമ്മേളനത്തില്‍ കേന്ദ്ര ചരക്കു സേവന നികുതി (ഭേദഗതി) ബില്‍ 2017 പാര്‍ലമെന്റില്‍ അവതരിപ്പിക്കും.
ആകാശവാണി മൈത്രിക്കു തുടക്കമിട്ടതിന് ഓള്‍ ഇന്ത്യ റേഡിയോയ്ക്ക് പ്രധാനമന്ത്രിയുടെ അഭിനന്ദനം

ആകാശവാണി മൈത്രിക്കു തുടക്കമിട്ടതിന് ഓള്‍ ഇന്ത്യ റേഡിയോ(ആകാശവാണി)യെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ‘രാഷ്ട്രപതി ഉദ്ഘാടനം ചെയ്ത ആകാശവാണി മൈത്രിക്കു തുടക്കമിട്ടതിന് ആകാശവാണി(എ.ഐ.ആര്‍.)ക്ക് അഭിനന്ദനങ്ങള്‍. ഇത് ഇന്ത്യയിലും ബംഗ്ലാദേശിലും ശ്രോതാക്കള്‍ക്കു ലഭ്യമാകും. ഇന്ത്യയിലെയും ബംഗ്ലാദേശിലെയും ജനങ്ങള്‍ക്കിടയിലുള്ള സൗഹൃദം ഊട്ടിയുറപ്പിക്കുന്ന മറ്റൊരു പാലമായി ആകാശവാണി മൈത്രി വര്‍ത്തിക്കും.’, പ്രധാനമന്ത്രി പറഞ്ഞു.
കര്‍ണാടകയിലെ മാണ്ഡ്യയില്‍ ബസപകടത്തില്‍ ജീവഹാനി സംഭവിച്ചതില്‍ പ്രധാനമന്ത്രി അനുശോചിച്ചു

കര്‍ണാടകയിലെ മാണ്ഡ്യയില്‍ ബസപകടത്തില്‍ ഏതാനും പേര്‍ക്കു ജീവഹാനിയുണ്ടായ സംഭവത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘കര്‍ണാടകയിലെ മാണ്ഡ്യയില്‍ ഉണ്ടായ വാഹനാപകടം വേദനിപ്പിക്കുന്നു. അപകടത്തില്‍ മരിച്ചവരുടെ കുടുംബാംഗങ്ങളുടെ ദുഃഖത്തില്‍ പങ്കുചേരുന്നു. ദുഃഖത്തെ അതിജീവിക്കാന്‍ അവര്‍ക്കു ദൈവം കരുത്തു പകരട്ടെ’, പ്രധാനമന്ത്രി പറഞ്ഞു.
വ്യോമഗതാഗതത്തില്‍ സാങ്കേതിക സഹകരണത്തിന് ഇന്ത്യ-ഫ്രാന്‍സ് ധാരണാപത്രത്തിനു മന്ത്രിസഭാ അനുമതി

വ്യോമഗതാഗത രംഗത്തു സാങ്കേതിക സഹകരണ പദ്ധതി നടപ്പാക്കാനായി എയര്‍പോര്‍ട്‌സ് അതോറിറ്റി ഓഫ് ഇന്ത്യ(എ.എ.ഐ.)യും ഫ്രാന്‍സിലെ സിവില്‍ ഏവിയേഷന്‍ അതോറിറ്റി(ഡി.ജി.എ.സി.) ഫ്രാന്‍സും തമ്മിലുള്ള ധാരണാപത്രത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. എ.എ.ഐ. ഉദ്യോഗസ്ഥരുടെ നൈപുണ്യവും വൈദഗ്ധ്യവും വര്‍ധിപ്പിക്കാന്‍ സാങ്കേതിക സഹകരണ പദ്ധതി സഹായകമാകും. എന്‍ജിനീയര്‍മാര്‍ക്കും സാങ്കേതികവിദഗ്ധര്‍ക്കും മാനേജര്‍മാര്‍ക്കും മറ്റും പരിശീലനം നല്‍കുന്നതിനും ഇതു ഗുണകരമാകും.
ബഹിരാകാശം സമാധാനപരമായ ആവശ്യങ്ങള്‍ക്കായി ഉപയോഗപ്പെടുത്താന്‍ ഇന്ത്യയും അര്‍മേനിയയുമായുള്ള ധാരണാപത്രത്തെക്കുറിച്ച് മന്ത്രിസഭയ്ക്കു വിശദീകരണം നല്‍ക

പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം മുമ്പാകെ, ബഹിരാകാശം സമാധാനപരമായ ആവശ്യങ്ങള്‍ക്കായി ഉപയോഗപ്പെടുത്താന്‍ ഇന്ത്യയും അര്‍മേനിയയും തമ്മില്‍ ഒപ്പുവെച്ച ധാരണാപത്രത്തെക്കുറിച്ച് വിശദീകരിക്കപ്പെട്ടു. 2017 ഏപ്രിലിലാണു ധാരണാപത്രം ഒപ്പുവെക്കപ്പെട്ടത്. ബഹിരാകാശ ശാസ്ത്രം, സാങ്കേതികവിദ്യ, റിമോട്ട് സെന്‍സിങ് ഉള്‍പ്പെടെയുള്ള പ്രയോഗസാധ്യതകള്‍, ഉപഗ്രഹാധിഷ്ഠിത ആശയവിനിമയവും ദിശനിര്‍ണയിക്കലും, ഗ്രഹ പര്യവേക്ഷണം, ബഹിരാകാശ പേടകങ്ങള്‍ ഉപയോഗപ്പെടുത്തല്‍ തുടങ്ങിയ കാര്യങ്ങളില്‍ സഹകരിച്ചു പ്രവര്‍ത്തിക്കുന്നതിന് ഉപയുക്തമാണ് ഈ ധാരണാപത്രം. ധാരണാപത്ര പ്രകാരം, ഇതിലെ വ്യവസ്ഥകള്‍ നടപ്പാക്കുന്നതിനു സമയക്രമം നിശ്ചയിക്കുന്നതിന് ഉള്‍പ്പെടെയായി സംയുക്ത പ്രവര്‍ത്തന സംഘം രൂപികരിക്കും. റിമോട്ട് സെന്‍സിങ്, ഉപഗ്രഹാധിഷ്ഠിത ആശയവിനിമയം, ഉപഗ്രഹാധിഷ്ഠിത ദിശാനിര്‍ണയം, ബഹിരാകാശ പര്യവേക്ഷണം തുടങ്ങിയ കാര്യങ്ങളിലുള്ള പുതിയ ഗവേഷണ സാധ്യതകള്‍ തേടാനും സഹകരണം സഹായകമാകും. മാനവികതയുടെ നന്മയ്ക്കായി ബഹിരാകാശ സാങ്കേതികവിദ്യ ഉപയോഗപ്പെടുത്തുന്നതിനായുള്ള സംയുക്ത പ്രവര്‍ത്തന പദ്ധതികള്‍ രൂപീകരിക്കുന്നതിനു ധാരണാപത്രത്തില്‍ വ്യവസ്ഥയുണ്ട്. പദ്ധതികള്‍ നടപ്പാക്കുന്നതിനാവശ്യമായ പണം എങ്ങനെ കണ്ടെത്തുമെന്നും ധാരണാപത്രത്തില്‍ വ്യക്തമാക്കുന്നുണ്ട്.
ഗ്രാറ്റുവിറ്റ് (ഭേദഗതി) ബില്ലിന് കേന്ദ്ര മന്ത്രിസഭയുടെ

പ്രധാനമന്രതി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം പേയ്‌മെന്റ് ഓഫ് ഗ്രാറ്റുവിറ്റി (ഭേദഗതി) ബില്‍ 2017 പാര്‍ലമെന്റില്‍ അവതരിപ്പിക്കുന്നതിന് അംഗീകാരം നല്‍കി. ഈ ബില്ലിലൂടെ ജീവനക്കാരുടെ ഗ്രാറ്റുവിറ്റി പരിധി പരമാവധി ഉയരും. സി.സി.എസ് (പെന്‍ഷന്‍) നിയമത്തിന് കീഴില്‍ വരാത്തവരും കേന്ദ്ര ഗവണ്‍മെന്റ് ജീവനക്കാരുടെ മുഖവിലയ്ക്ക് വരുന്നവരുമായ സ്വകാര്യമേഖല, പൊതുമേഖല,/ഗവണ്‍മെന്റിന് കീഴിലുള്ള സ്വയംഭരണാധികാര സ്ഥാപനങ്ങളിലെ ജീവനക്കാര്‍ക്കാണ് ഇത് ബാധകം. പശ്ചാത്തലം 1972ലെ ഗ്രാറ്റുവിറ്റി നല്‍കല്‍ നിയമം പത്തോ അതില്‍ കൂടുതലോ ജീവനക്കാരുള്ള സ്ഥാപനങ്ങള്‍ക്ക് മാത്രമാണ് ബാധകമായി വരുന്നത്. തൊഴിലാളികള്‍ ജോലിയില്‍ നിന്ന് വിരമിച്ചുകഴിഞ്ഞാല്‍ അവര്‍ക്ക് സാമൂഹിക സുരക്ഷ ഉറപ്പാക്കുകയെന്നതാണ് ഈ നിയമം നടപ്പാക്കിയതിന്റെ പ്രധാന ഉദ്ദേശ്യം. വിരമിക്കല്‍ എന്നത് പ്രായാധിക്യത്താലോ, ഭൗതിക വൈകല്യത്താലോ, ശരീരത്തിന്റെ പ്രധാനഭാഗങ്ങളിലുണ്ടാകുന്ന കേടുപാടുമൂലമോ ഉണ്ടാകുന്നതാകയാല്‍ സാമുഹിക സുരക്ഷ അനിവാര്യമാണ്. അതുകൊണ്ടുതന്നെ 1972ലെ ഗ്രാറ്റുവിറ്റി നല്‍കല്‍ നിയമം ഫാക്ടറികള്‍, വ്യവസായശാലകള്‍, മറ്റ് സ്ഥാപനങ്ങള്‍ എന്നിവിടങ്ങളിലെ വേതനം നേടുന്ന തൊഴിലാളികള്‍ക്കുള്ള ഏറ്റവും പ്രധാനപ്പെട്ട സാമുഹിക സുരക്ഷാ നിയമനിര്‍മ്മാണമായിരുന്നു. ഈ നിയമത്തിന്റെ അടിസ്ഥാനത്തില്‍ ഇന്ന് പരമാവധി ഗ്രാറ്റുവിറ്റി തുക 10 ലക്ഷം രൂപയാണ്. 1972ലെ കേന്ദ്ര സിവില്‍ സര്‍വീസ് (പെന്‍ഷന്‍) നിയമത്തിന് കീഴില്‍ വരുന്ന കേന്ദ്ര ഗവണ്‍മെന്റ് ജീവനക്കാര്‍ക്കും ഇതേ വ്യവസ്ഥകളായിരുന്നു. എന്നാല്‍ ഏഴാം ശമ്പളകമ്മിഷന്‍ ശിപാര്‍ശകള്‍ നടപ്പാക്കുന്നതിന് മുമ്പ് കേന്ദ്ര സിവില്‍ സര്‍വീസ് (പെന്‍ഷന്‍) നിയമം 1972 പ്രകാരം അവര്‍ക്കും ഉയര്‍ന്ന ഗ്രാറ്റുവിറ്റി പരിധി 10 ലക്ഷം രൂപയായിരുന്നു. എന്നാല്‍ ഏഴാം ശമ്പളകമ്മിഷന്‍ ശിപാര്‍ശ നടപ്പാക്കിയതോടെ 2016 ജനുവരി ഒന്നുമുതല്‍ ഇതിന്റെ പരിധി 20 ലക്ഷം രൂപയായി ഉയര്‍ത്തി. വിലക്കയറ്റവും വേതനവര്‍ദ്ധനവും പരിഗണിക്കുമ്പോള്‍ സ്വകാര്യമേഖലയില്‍ പണിയെടുക്കുന്ന തൊഴിലാളികള്‍ക്കുമുള്ള ഗ്രാറ്റുവിറ്റി പുനക്രമീകരിക്കണമെന്ന വീക്ഷണമാണ് കേന്ദ്ര ഗവണ്‍മെന്റിനുള്ളത്. 1972ലെ ഗ്രാറ്റുവിറ്റി നിയമത്തിന് കീഴില്‍ വരുന്ന തൊഴിലാളികളുടെ ഗ്രാറ്റുവിറ്റിയില്‍ മാറ്റം അനിവാര്യമാണ്. അതിന്റെ അടിസ്ഥാനത്തില്‍ ഗവണ്‍മെന്റ് 1972ലെ ഗ്രാറ്റുവിറ്റി നല്‍കല്‍ നിയമത്തില്‍ ഭേദഗതി കൊണ്ടുവരാന്‍ മുന്‍കൈയെടുക്കുകയായിരുന്നു.
ഉന്നതതല യോഗത്തില്‍ പ്രധാനമന്ത്രി മധ്യപ്രദേശിലെ വരള്‍ച്ചയും ജലക്ഷാമവും വിലയിരുത്തി

മധ്യപ്രദേശിന്റെ വിവിധ ഭാഗങ്ങളിലെ വരള്‍ച്ചയും ജലക്ഷാമവും വിലയിരുത്താനായി പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ഉന്നതതല യോഗം നടന്നു. മധ്യപ്രദേശ് മുഖ്യമന്ത്രി ശ്രീ. ശിവരാജ് സിങ് ചൗഹാന്‍ യോഗത്തില്‍ സംബന്ധിച്ചിരുന്നു. കേന്ദ്ര, സംസ്ഥാന ഗവണ്‍മെന്റുകളിലെ ഉന്നത ഉദ്യോഗസ്ഥരും പങ്കെടുത്തു. വരള്‍ച്ച നേരിടുന്ന എല്ലാ സംസ്ഥാനങ്ങളിലെയും മുഖ്യമന്ത്രിമാരുമായി പ്രത്യേകം യോഗങ്ങള്‍ നടത്തിവരികയാണെന്നും വരള്‍ച്ച തടയാന്‍ അടിയന്തരമായും ദീര്‍ഘകാലാടിസ്ഥാനത്തിലും ചെയ്യേണ്ട കാര്യങ്ങള്‍ക്കാണു പ്രാധാന്യം കല്‍പിക്കുന്നതെന്നും യോഗത്തിന്റെ തുടക്കത്തില്‍ പ്രധാനമന്ത്രി വ്യക്തമാക്കി. ദേശീയ ദുരിതാശ്വാസ നിധിയില്‍ നിന്ന് സംസ്ഥാനത്തിന് 1875.80 കോടി രൂപ അനുവദിച്ചിട്ടുണ്ട്. 2015-16ലേക്ക് സംസ്ഥാന ദുരിതാശ്വാസനിധിയിലേക്കുള്ള കേന്ദ്രവിഹിതമായി നല്‍കിയ 657.75 കോടി രൂപയ്ക്കു പുറമേയാണിത്. 2016-17 വര്‍ഷത്തേക്കുള്ള സംസ്ഥാന ദുരിതാശ്വാസ നിധി വിഹിതമായി 345.375 കോടി രൂപയും നല്‍കിക്കഴിഞ്ഞു. വരള്‍ച്ച ബാധിച്ച സംസ്ഥാനങ്ങളുമായി ചര്‍ച്ച നടത്താന്‍ തീരുമാനിച്ചതിന് പ്രധാനമന്ത്രിയെ മുഖ്യമന്ത്രി നന്ദി അറിയിച്ചു. വരള്‍ച്ചയില്‍നിന്ന് ആശ്വാസം പകരാന്‍ ചെയ്തുവരുന്ന കാര്യങ്ങള്‍ വിശദീകരിച്ച മുഖ്യമന്ത്രി, 61 ലക്ഷം കര്‍ഷകര്‍ക്കായി 4664 കോടി രൂപ ദുരിതാശ്വാസമായി വിതരണം ചെയ്തതായി അറിയിച്ചു. സംസഥാനത്ത് ഇതുവരെ വിതരണം ചെയ്തതില്‍ ഏറ്റവും ഉയര്‍ന്ന തുകയാണ് ഈ വര്‍ഷത്തേത്. കഴിഞ്ഞ പത്തു വര്‍ഷമായി വരള്‍ച്ചയെ പ്രതിരോധിക്കാന്‍ തയ്യാറെടുപ്പു നടത്തിവരുന്നതിനാല്‍ സ്ഥിതി മെച്ചപ്പെട്ടുവരികയാണെന്നും ശ്രീ. ചൗഹാന്‍ വ്യക്തമാക്കി. ജലസംഭരണികള്‍ നിര്‍മ്മിക്കുന്നതുള്‍പ്പെടെയുള്ള കാര്യങ്ങള്‍ നടപ്പാക്കിയിട്ടുണ്ട്. ഇതു രണ്ടാം വര്‍ഷമാണ് തുടര്‍ച്ചയായി മണ്‍സൂണ്‍ മഴ ഗണ്യമായി കുറയുന്നത്. എങ്കിലും, വാഹനങ്ങളില്‍ വെള്ളമെത്തിക്കേണ്ട സാഹചര്യം 113 ഗ്രാമങ്ങളില്‍ മാത്രമേയുള്ളൂ. ജൂണ്‍ വരെ മഴ ലഭിച്ചില്ലെങ്കിലും ആകെയുള്ള 50,000 ഗ്രാമങ്ങളില്‍ 400 എണ്ണത്തില്‍ മാത്രമേ പുറത്തുനിന്നു വെള്ളമെത്തിക്കേണ്ട സാഹചര്യമുണ്ടാകൂ. പ്രധാനമന്ത്രി കൃഷി സീഞ്ചായ് യോജന നടപ്പാക്കുന്നതിനു സംസ്ഥാനം പ്രഥമ പരിഗണനയാണു നല്‍കിവരുന്നതെന്നും മുഖ്യമന്ത്രി വ്യക്തമാക്കി. പ്രധാനമന്ത്രി ഫസല്‍ ബീമ യോജന നടപ്പാക്കുന്നതിനുള്ള തയ്യാറെടുപ്പുകളും അദ്ദേഹം വിശദീകരിച്ചു. സൂക്ഷ്മ ജലസേചനം, ദ്രവരൂപത്തിലുള്ള വളപ്രയോഗം, സാങ്കേതികവിദ്യ ഉപയോഗപ്പെടുത്തല്‍, കൃഷിയിടങ്ങളില്‍ കുളംകുത്തല്‍ തുടങ്ങിയ കാര്യങ്ങളെക്കുറിച്ചും പ്രധാനമന്ത്രിയും മുഖ്യമന്ത്രിയും ചര്‍ച്ച നടത്തി. ജലസംരക്ഷണത്തെയും സംഭരണത്തെയും കുറിച്ച് അവബോധം സൃഷ്ടിക്കുന്നതിനെ സംബന്ധിച്ചും എന്‍.സി.സി., എന്‍.എസ്.എസ്., എന്‍.വൈ.കെ.എസ്., സ്‌കൗട്ട്‌സ് ആന്‍ഡ് ഗൈഡ്‌സ് തുടങ്ങിയ യുവജനസംഘടനകളെ ഇതിനായി ഉപയോഗപ്പെടുത്തുന്നതിനെക്കുറിച്ചും ഇരുവരും ചര്‍ച്ച നടത്തി. നര്‍മദാ നദിയുടെ വൃഷ്ടിപ്രദേശത്തു മരങ്ങള്‍ നട്ടുവളര്‍ത്തുകയും സംരക്ഷിക്കുകയും ചെയ്യുന്നതിനു സ്വീകരിച്ചുവരുന്ന നടപടികളും ചര്‍ച്ച ചെയ്യപ്പെട്ടു. കേന്ദ്ര, സംസ്ഥാന ഗവണ്‍മെന്റുകള്‍ സഹകരിച്ചു പ്രവര്‍ത്തിക്കാനുള്ള തീരുമാനത്തോടെയാണു യോഗം സമാപിച്ചത്.